Ralfs Ričardsons
Sers Ralfs Deivids Ričardsons (angļu: Sir Ralph David Richardson, dzimis 1902. gada 19. decembrī, miris 1983. gada 10. oktobrī) bija angļu skatuves un kino aktieris. Kopā ar Lorensu Olivjē un Džonu Gilgudu viņš ir viens no zināmākajiem 20. gadsimta angļu teātra aktieriem. Ričardsonu nominēja Amerikas Kinoakadēmijas balvai kategorijā "Labākais aktieris otrā plāna lomā" par filmām "Mantiniece" (The Heiress, 1949) un Greystoke: The Legend of Tarzan, Lord of the Apes (1984), kas bija arī viņa pēdējā filma. Par lomu Deivida Līna filmā The Sound Barrier (1952) saņēmis BAFTA kino balvu kategorijā "Labākais britu aktieris". Atveidojis lomas arī tādās filmās kā Things to Come (1936), Anna Karenina (1948), "Kritušais elks" (1948), Richard III (1955), Our Man in Havana (1959), Exodus (1960), Long Day's Journey into Night (1962), "Doktors Živago" (1965), Battle of Britain (1969), Whoever Slew Auntie Roo? (1971), Tales from the Crypt (1972), "Ak, laimīgais!" (1973), Rollerball (1975), Dragonslayer (1981) un "Laika bandīti" (1981).